મૂળ ગોંડલ તાલુકાના લીલાખા ગામના હાર્દિક જેરામભાઇ હાડીયા (ઉ.વ.૨૪) શાપરમાં આવેલી ફેક્ટરીમાં કામ કરતો હતો. બુધવારે શાપરમાં હતો ત્યારે એક ટ્રક પલટી ગઇ હતી અને તેમાંથી ગેસ સિલિન્ડર ઉછળીને હાર્દિકના માથા પર પટકાતા તે કોમામાં સરી પડ્યો હતો. ગંભીર ઈજા સાથે તેને રાજકોટની ખાનગી હોસ્પિટલમાં ખસેડવામાં આવ્યો હતો. માતા-પિતા અભણ છે અને ખેત મજૂરી કરી ગુજરાન ચલાવે છે. બે ભાઇ અને એક બહેનમાં બીજા નંબરનો હાર્દિક ગુરુવારે સવારે બ્રેઈન ડેડ જાહેર થતાં જ પરિવાર પર આભ ફાટી પડ્યું હતું. આવા સંજોગોમાં હાર્દિકનું હૃદય અન્યમાં ધબકતું રાખવા હાર્ટ સહિત ઓર્ગન ડોનેટ કરવાનો નિર્ણય લેવામાં આવ્યો હતો..